open-index/open-wikipedia-markdown huggingface dataset:
גוש העצמאות הבלארוסי

**גוש העצמאות הבלארוסי** היא אחת משלוש קואליציות האופוזיציה הגדולות בבלארוס. הקואליציה הוקמה בשנת 2009 כחלופה לכוחות הדמוקרטים המאוחדים של בלארוס. בכוונת הגוש לבחור מועמד יחיד להביס את אלכסנדר לוקשנקו, הנשיא הסמכותי שמכהן מאז 1994.

## מפלגות חברות
בגוש העצמאות הבלארוסי יש 8 מפלגות.
; מפלגות רשומות:
* מפלגת BNF
* הדמוקרטיה הנוצרית של בלארוס
; מפלגות ותנועות לא רשומות:
* Za svabodu
* חזית מלאדי
* הדמוקרטים הצעירים
* ברית הימין
* בלארוס הצעירה
* רזאם

חברים חדשים מתקבלים בגוש העצמאות רק אם הם מוסכמים על ידי כל החברים בגוש. זו הייתה הסיבה שתנועת הקואליציה האירופית לא הוכנסה לגוש העצמאות.

## השתתפות בבחירות
בבחירות לרשויות המקומיות בשנת 2010 היו לגוש העצמאות מעל 500 מועמדים, קמפיינים משמעותיים התנהלו על ידי אלס להבינץ, זמיצר באביצקי, מקסים הובארביץ', טטיאנה קושינאבה ועוד כמה אחרים. מבין כולם, רק 3 מועמדים של הדמוקרטיה הנוצרית ניצחו בבחירות במחוזותיהם.

## הערות שוליים

קטגוריה:בלארוס: מפלגות
קטגוריה:מפלגות שהוקמו ב-2009
יליזבטה יאנקובסקאיה

**יליזבטה יאנקובסקאיה** (ברוסית: **Елизаве́та Янковская**; נולדה ב-1 במאי 1995, במוסקבה, רוסיה) היא שחקנית תיאטרון וקולנוע רוסייה. בתו של הבמאי פיליפ יאנקובסקי.

## פילמוגרפיה

## משפחתה
אביה הוא השחקן והבמאי פיליפ יאנקובסקי והיא אחותו הצעירה של איוואן יאנקובסקי. סבם היה השחקן אולג יאנקובסקי ודודה הוא רוסטיסלב יאנקובסקי.
## קישורים חיצוניים

* יליזבטה יאנקובסקאיה, באתר vokrug.tv
* "ליזבטה יאנקובסקאיה, באתר kino-teatr.ru
* יליזבטה יאנקובסקאיה, באתר VGTRK

קטגוריה:שחקניות קולנוע וטלוויזיה רוסיות
קטגוריה:מוסקבה: אישים
קטגוריה:שחקניות תיאטרון רוסיות
קטגוריה:רוסיות שנולדו ב-1995
קטגוריה:רוסים שנולדו ב-1995
Salvatore

**Salvatore** (בעברית: **סלווטור**) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, *[[Honeymoon]]*. השיר יצא לאור ב-18 בספטמבר 2015, על ידי חברות התקליטים אינטרסקופ רקורדס ופולידור רקורדס. השיר הושמע לראשונה בתוכנית רדיו 1 של ה-*[[BBC]]* בהנחייתו של הו סטפנס, ב-16 בספטמבר 2015.

השיר תואר כשיר שנכתב "בהשראת העולם הישן", תוך שתואר גם כ-"סרנדה איטלקית".

## רקע וכתיבה
את השיר בדומה ל-"Art Deco", כתבו לנה דל ריי וריק נואלס והוא הופק על ידי דל ריי, נואלס, וקירון מנזיס. דל ריי שוחחה עם הו סטפנס בתוכנית רדיו 1 ב-*BBC* ואמרה על השיר כי: "זה כנראה השיר היחיד באלבום שלא דומה לאף שיר אחר בו. הוא מעביר תחושה איטלקית, הקשורה לעולם הישן. זה שיר מוזר, אבל אני אוהבת את הפזמון שלו. הוא קולנועי".

ב-16 בספטמבר 2015, השיר שודר בשידור חי ברדיו *BBC 1* על ידי דל ריי מפריז, צרפת. האודיו הרשמי של השיר היה אמור לעלות לערוץ ה-*[[Vevo]]* של דל ריי כבר באותו היום, אך לבסוף העלאתו נדחתה. "Salvatore" הועלה לרשתות הזרמות המדיה השונות ב-18 בספטמבר 2015, ביחד עם שאר שירי האלבום.

## הצלחה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. האודיו של השיר הועלה בשנית לערוץ ה-*Vevo* של לנה דל ריי ב-12 בדצמבר 2018, תוך שהצליח לצבור למעלה מ-1.5 מיליון צפיות. קליפ לא רשמי של השיר צבר למעלה מ-2.5 מיליון צפיות.

## ביקורת
[ממוזער|250x250px|[אדל, אשר העבירה ביקורת חיובית על השיר]]
השיר זכה לשבחים מטעם ''Radio.com'', ששיבחו את הביצוע הקולי של דל ריי בו ואמרו כי "לשיר יש סגנון מרומם מאוד, כמעט ערמומי. זה שיר איטי מאוד ביחס לשאר השירים שיש באלבום. בנוסף לכך, יש בו אווירה אפלה מאוד וזאת תוך שיש בו דיבור על סוף גורלי כלשהו".

הזמרת-יוצרת הבריטית אדל הפנתה כלפי השיר "Salvatore" שבחים רבים, כאשר התראיינה במגזין ווג, תוך שאמרה כי "המקהלה בשיר הזה גורמת לי לדמיין שאני בטיסה".

## קרדיטים
הקרדיטים לקוחים מתוך הכתוב באלבום *[[Honeymoon]]*.
* לנה דל ריי – שירה, כתיבה, הפקה
* ריק נואלס – כתיבה, הפקה, רפידות, מלוטרון, כלי מיתר, גיטרה אקוסטית, גיטרה חשמלית, פסנתר, בס, כלי הקשה
* קירון מנזיס – הפקה, הנדסה מוזיקלית, הקלטה, ערבוב מוזיקלי, כלי הקשה
* פטריק וורן – תזמורות
* טרבור יאסודה – הנדסה מוזיקלית, הקלטה נוספת
* כריס גרסיה – הנדסה מוזיקלית, הקלטה נוספת
* אדם עיין – מנהל בפועל
* פיל ג'ולי – עוזר הנדסה מוזיקלית
* איריס סופיה – עוזרת הנדסה מוזיקלית
* בריאן גריפין – תופים, כלי הקשה

"Salvatore" הוקלט באולפני אלקטריק ליידי בניו יורק, עורבב בבניין הירוק בסנטה מוניקה, קליפורניה ותוגבר בגייטוואיי מאסטרינג בפורטלנד, מיין.

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
הכוחות הדמוקרטים המאוחדים של בלארוס

**הכוחות הדמוקרטיים המאוחדים של בלארוס** היא קואליציה של מפלגות פוליטיות שהיו קבוצת האופוזיציה העיקרית בבחירות לנשיאות 2006. הקבוצה בחרה באלכסנדר מילינקביץ', כמועמד לנשיאות בניסיון להביס את אלכסנדר לוקשנקו הנשיא הסמכותני של בלארוס מאז 1994.

נתונים סטטיסטיים רשמיים בבלארוס דיווחו שמילינביץ' צבר 6% מהקולות, אולם האופוזיציה הבלארוסית ומבקרים ממדינות המערב לא קיבלו את התוצאות הרשמיות כלגיטימיות ומאמינים שזו דוגמה להונאת בחירות. הרשויות בבלארוס הכחישו את כל ההאשמות בהונאת בחירות.

כיום, מפלגת האזרחים המאוחדת ומפלגת השמאל בבלארוס "עולם צודק" מהווים את מרבית הקואליציה. מפלגת BNF שומרת על חברותה בקואליציה, אולם מתרכזת יותר בקואליציה שהוקמה לאחרונה על ידי המפלגות השמרניות, גוש העצמאות הבלארוסית.

## חברות מפלגתית
יש חמש מפלגות פוליטיות בקואליציה של הכוחות הדמוקרטים המאוחדים של בלארוס:
* מפלגת השמאל "עולם צודק"
* מפלגת האזרחים המאוחדת של בלארוס
* המפלגה הסוציאל-דמוקרטית (אספה)
* מפלגת העבודה
* מפלגת BNF
* Za svabodu ("לחופש")

## קישורים חיצוניים
* 
## הערות שוליים

קטגוריה:בלארוס: מפלגות
קטגוריה:מפלגות שהוקמו ב-2006
טאנטי מאמאו

**טאנטי מאמאו** (באנגלית: **Taneti Maamau**; נולד ב-16 בספטמבר 1960) הוא נשיא קיריבטי.

## ביוגרפיה
מאמאו נולד באונטואה, איי גילברט. הוא בעל תואר ראשון באומנויות, במנהל, ובסוציולוגיה מאוניברסיטת דרום האוקיינוס השקט, תואר ראשון במנהל עסקים מאוניברסיטת סידני ותואר שני בכלכלה מאוניברסיטת קווינסלנד, אוסטרליה.

החל את דרכו בשירות המדינה כקצין תכנון במשרד האוצר בשנת 1979. כיהן כחבר פרלמנט בקירביטי וכשר האוצר תחת הנשיא טבורורו טיטו .

בשנת 2016, סיים הנשיא המכהן אנוטה טונג  כהונה של תריסר שנים, שהיא הכהונה המקסימלית המותרת לנשיא קיריבטי לפי החוקה, ובהתאם נערכו בחירות לנשיאות. מאמאו התמודד תחילה כמועמד עצמאי, אך בהמשך נתמך על ידי מפלגת טובוואן קיריבטי  וכן קיבל תמיכתו של הנשיא לשעבר טיטו.

ב-11 במרץ 2016 נבחר מאמאו לנשיא החמישי של קירביטי. הוא מחזיק גם בתיקו של ראש המדינה ושר החוץ וההגירה. באוגוסט 2018 מונה לנשיא אוניברסיטת דרום האוקיינוס השקט.

## קישורים חיצוניים

* ביוגרפיה  באתר הרשמי של קיריבטי 
* כתב על מינויו באתר fijitimes 

## הערות שוליים

קטגוריה:נשיאי קיריבטי
קטגוריה:ילידי 1960
המפלגה הקומוניסטית של בלארוס

**המפלגה הקומוניסטית של בלארוס** היא מפלגה פוליטית קומוניסטית מרקסיסטית-לניניסטית בבלארוס שהוקמה בשנת 1996 ותומכת בנשיא אלכסנדר לוקשנקו.

למפלגה יש יותר מושבים באספה הלאומית של בלארוס מכל מפלגה אחרת מאז הבחירות לפרלמנט בשנת 2000, הבחירות הארציות הראשונות בהן השתתפה. ברם, אף שהמפלגה נחשבת למפלגת שלטון למפלגה 11 מושבים בלבד בבית הנבחרים, שמרביתו מורכב ממועמדים עצמאים ללא שיוך מפלגתי.
## סקירה כללית
המפלגה הציעה להתמזג עם מפלגת הקומוניסטים של בלארוס (PKB) ב-15 ביולי 2006. בעוד שהמפלגה הקומוניסטית של בלארוס היא מפלגה פרו-נשיאותית, מפלגת הקומוניסטים של בלארוס הייתה אחת ממפלגות האופוזיציה הגדולות בבלארוס. לדברי סרגיי קליאקין, יו"ר ה-PKB, מה שמכונה "איחוד מחדש" של שתי המפלגות היה מזימה שנועדה להדיח את PKB מהאופוזיציה.

המטרה העיקרית של מדיניות החוץ לחיזוק המפלגה הכריזה על ביטחון לאומי באמצעות פיתוח מדינת האיחוד בלארוס-רוסיה ובשיקום השלבים לבנות מחדש את עמי האיחוד, ולחזק את עצמאותה המדינית והכלכלית.

כחברה בתנועה הקומוניסטית העולמית, ה-KPB נהנית מיחסים עם מפלגות קומוניסטיות אחרות באזור ובכל רחבי העולם במידה יותר גדולה מה-PKB, שרבים באזור מחשיבים כ"תנועה פרו-מערבית".

בבחירות לפרלמנט 2004, KPB השיגה 5.99% ו-8 מתוך 110 מושבים בבית הנבחרים, 6 מושבים ב-2008 ופחות בשנת 2012 - שם זכתה ב-3 מושבים.

בשל תמיכת המפלגה בנשיא לוקשנקו, 17 מאנשיה מונו על ידיו לחברות הבית העליון במדינה, מועצת הרפובליקה של בלארוס, בשנת 2012. בשנת 2014 המפלגה הגדילה את ייצוגה על ידי השגת 5 מושבים.

המפלגה שיפרה את תוצאתיה בבחירות לפרלמנט 2016, שם זכתה בשמונה מנדטים ואז הגדילה אותה עוד יותר בבחירות 2019 — שם זכתה ב-11 מנדטים.
## תוצאות אלקטוראליות
### בחירות בית הנבחרים

## קישורים חיצוניים
*  
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלארוס: מפלגות
קטגוריה:מפלגות קומוניסטיות
קטגוריה:מפלגות שהוקמו ב-1996
המפלגה הרפובליקנית לעבודה וצדק

**המפלגה הרפובליקנית לעבודה וצדק** היא מפלגה פוליטית סוציאליסטית  וסוציאל-דמוקרטית  בבלארוס שהוקמה על ידי איוואן אנטונוביץ' בשנת 1993. המפלגה נחשבת לתומכת בממשלתו של הנשיא אלכסנדר לוקשנקו.

## פעילויות
המטרות העיקריות כוללות פיתוח מדינת האיחוד רוסיה ובלארוס והאיחוד הכלכלי האירואסייתי .

במינסק, ב-21 בספטמבר 2013, נערך כנס של מפלגות פוליטיות מבלארוס, רוסיה, אוקראינה וקזחסטן. משתתפי האירוע חתמו על מזכר משותף. יחד עם המפלגה הרפובליקנית לעבודה וצדק, נכללו רוסיה הוגנת, "בירליק" הקזחית והמפלגה הסוציאליסטית באוקראינה. המפלגה קוראת להכרה בעצמאותם של דרום אוסטיה ואבחזיה.

המפלגה בירכה את ניקולס מדורו על ניצחונו בבחירות לנשיאות בוונצואלה .

בסוף 2012, בוויטבסק, היא ערכה אירוע צדקה למפלגה, שנקרא "מתנת סנטה קלאוס".

הגוף המנהל של מפלגת העבודה והצדק, הכריז פה אחד על תוצאות משאל העם ב-16 במרץ 2014 בחצי האי קרים כגיטימי ותמך ברצונם של תושבי סבסטופול.  המפלגה קראה גם לנשיא לוקשנקו לקבל את תוצאות משאל העם.

## תוצאות בחירות
בבחירות לפרלמנט בשנת 1995 השיגה המפלגה מושב אחד מתוך 198 מושבים. בבחירות בשנת 2000 היא קיבלה 2 מתוך 110 מושבים בבית הנבחרים.  הבחירות הבאות בשנת 2004 ו-2008 לא היו מוצלחות עבור המפלגה; עם זאת, בשנת 2012 היא זכתה במושב אחד.

כתוצאה מהבחירות למועצות הצירים המקומיות בבלארוס (2014), נבחרו 36 איש. שני חברי המפלגה חברים במועצת הנבחרים בעיר מינסק.

בבחירות לפרלמנט בשנת 2019 זכתה בסך הכל בשישה מושבים בבית הנבחרים של בלארוס.

## קישורים חיצוניים
*  

## הערות שוליים

קטגוריה:בלארוס: מפלגות
קטגוריה:מפלגות שהוקמו ב-1993
המפלגה הליברל-דמוקרטית של בלארוס

**המפלגה הליברל-דמוקרטית של בלארוס** היא מפלגה פוליטית לאומנית בבלארוס. היא נוצרה בשנת 1994 כיורשה הבלארוסי של המפלגה הליברל-דמוקרטית של ברית המועצות. למרות השם, בדומה למקבילתה הרוסית, המפלגה אינה מפלגה דמוקרטית ליברלית, אלא דבקה באידאולוגיה של ימין קיצוני לאומי.

למרות הטענה שהיא "אופוזיציה בונה ודמוקרטית" המפלגה תומכת דה-פקטו בנשיא הנוכחי, אלכסנדר לוקשנקו (בדומה למקבילה הרוסית עם פוטין).

בבחירות לפרלמנט שנערכו באוקטובר 2004, זכתה המפלגה במושב אחד מתוך 110 מושבים. מועמדה בבחירות לנשיאות בשנת 2006, סרגיי גאידוקביץ', השיג 3.5% מהקולות.

על פי התוצאות הרשמיות של הבחירות למועצות הצירים המקומיות ברפובליקה של בלארוס (2014), אף מועמד מהמפלגה לא הצליח לקבל מושב. המנהיג גאידוקביץ' הוא סגן יו"ר הוועדה הקבועה של האספה הלאומית של בלארוס לעניינים בינלאומיים וביטחון לאומי. הוא נבחר בשנת 2016 כחבר במועצה הלאומית של המושה השישי של מחוז מינסק.

## תוצאות אלקטוראליות

## ראו גם
* המפלגה הליברל-דמוקרטית של רוסיה
* איחוד רוסיה ובלארוס

## קישורים חיצוניים
*  
* אתר ישן

## הערות שוליים

קטגוריה:בלארוס: מפלגות
קטגוריה:בלארוס: מפלגות שמרניות
קטגוריה:מפלגות שהוקמו ב-1994
יחסי ארגנטינה–קובה

**יחסי ארגנטינה–קובה** הם היחסים הדו-צדדיים שבין הרפובליקה הארגנטינאית לבין הרפובליקה של קובה.

## היסטוריה
[ממוזער|נשיא ארגנטינה [ארתורו פרונדיסי ונשיא קובה פידל קסטרו בפגישה בבואנוס איירס, 1959]]
שתי המדינות חולקות היסטוריה ארוכה ביחד, מאחר שבעבר היו חלק מהאימפריה הספרדית. בשנת 1816 קיבלה ארגנטינה עצמאות מספרד, ובשנת 1902 קובה קיבלה גם כן עצמאות לאחר מלחמת ארצות הברית–ספרד. ב-12 במאי 1909 שתי המדינות ייסדו באופן רשמי את היחסים ביניהן. בתחילה, בשל המרחק הגאוגרפי ביניהן, היחסים בין המדינות היו מוגבלים.

בינואר 1959 התרחשה המהפכה הקובנית כשהמנהיג המהפכני פידל קסטרו נכנס להוואנה ותפס את השלטון במדינה. ארגנטינה שמרה על היחסים עם הממשלה החדשה, ובמאי 1959 ביקר פידל קסטרו בבואנוס איירס. באוגוסט 1961 צ'ה גווארה ביקר בחשאי בארגנטינה ופגש את נשיא ארגנטינה ודודה שלו לפני שעזב.

בדצמבר 1961 קובה הכריזה על עצמה כמרקסיסטית וסוציאליסטית והתיישרה לפי הקו שהובילה ברית המועצות. כתוצאה מכך, ובעקבות לחץ של ארצות הברית, ב-21 בינואר 1962 קובה סולקה מארגון מדינות אמריקה ובספטמבר אותה שנה ארצות הברית הטילה אמברגו מלא על קובה. כמו כן, באותה שנה, אחרי לחץ מצד ארצות הברית, כל מדינות אמריקה הלטינית ובהן ארגנטינה (למעט מקסיקו) ניתקו את היחסים עם קובה במאמץ לבודד את משטר קסטרו.

ב-28 במאי 1973, תחת כהונתו של נשיא ארגנטינה הקטור חוסה קמפורה הפכה ארגנטינה למדינה השלישית אחרי צ'ילה ופרו שחידשה את היחסים עם קובה. לאחר מכן, בתקופת כהונתו של חואן פרון היחסים בין המדינות השתפרו במידה ניכרת. כחלק מהשיפור ביחסים, ארגנטינה העניקה לקובה אשראי של 200 מיליון דולר למשך שש שנים. במהלך השלטון הצבאי בארגנטינה בשנים 1976–1983 קובה ניהלה יחסים דיפלומטיים עם ארגנטינה. במהלך מלחמת פוקלנד קובה הצהירה על תמיכתה בזכויות ארגנטינה על האיים והעבירה אליה נשק מלוב דרך ברזיל. באוקטובר 1986 ביקר נשיא ארגנטינה ראול אלפונסין בקובה, במה שהפך לביקור הרשמי הראשון של נשיא ארגנטינה בקובה. מספר שנים מאוחר יותר הפכו היחסים בין המדינות למתוחים כשב-1997 נשיא ארגנטינה קרלוס מנם קרא לכינון דמוקרטיה בקובה ולסיום הפרת זכויות האדם באי. בנובמבר 1999 סירב מנם להשתתף בוועידת הפסגה הספרדית–אמריקאית שנערכה בהוואנה.

שיפור חל ביחסים בין המדינות שוב במהלך נשיאותו של נסטור קירשנר. בשנת 2003 ביקר קסטרו בארגנטינה כדי להשתתף בהשבעת קירשנר. קסטרו ביקר שוב בפעם האחרונה בארגנטינה ב-2006 כדי להשתתף בוועידת מרקוסור. ביולי אותה שנה נכנס ראול קסטרו לתפקידו כנשיא קובה במקום אחיו. בשנת 2009 ביקרה נשיאת ארגנטינה כריסטינה פרננדס דה קירשנר בקובה ושוב בשנת 2013.

בדצמבר 2015 נבחר מאוריסיו מאקרי לנשיאות ארגנטינה. באוקטובר 2016 הוא נועד עם נשיא קובה ראול קסטרו בקרטחנה שבקולומביה. בפגישה הודיעו שני הנשיאים כי הם מקווים להגיע להסדר בנוגע לחוב בסך 11 מיליארד דולר שקובה חייבת לארגנטינה בהתאם להלוואה בסך 1.3 מיליארד דולר שקובה קיבלה מארגנטינה ב-1973 (בתוספת ריבית שטרם שולמה).

## תיירות
בשנת 2013 ביקרו בקובה 84 אלף ארגנטינאים, מה שהפך את ארגנטינה למדינה ממנה יצאו הכי הרבה תיירים לקובה מקרב מדינות אמריקה הלטינית והחמישית בגודלה בכל העולם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מועצת הרפובליקה של בלארוס

**מועצת הרפובליקה של האספה הלאומית של בלארוס** הוא הבית העליון של הפרלמנט של הרפובליקה של בלארוס, שהחל את עבודתו ב-13 בינואר 1997. זהו גוף מייצג אזורי המונה 64 חברים (סנאטורים). מועצות מקומיות בוחרות 56 חברים: 8 מכל מחוז ו-8 מהעיר מינסק. עוד 8 "סנאטורים" ממונים על ידי נשיא בלארוס. המועמדים לחברות במועצת הרפובליקה חייבים להיות בין גיל 30 ולגור בבלארוס למשך חמש שנים לפחות.

תפקידה העיקרי של מועצת הרפובליקה הוא אימוץ או דחיית טיוטת חוקים שאומצו על ידי בית הנבחרים. פעילות מועצת הרפובליקה מכוונת להבטיח אימוץ חוקים טובים ומעוצבים בקפידה. כל הצעת חוק, אלא אם כן נקבעה אחרת על ידי החוקה, נשקלת תחילה בבית הנבחרים ואחר כך במועצת הרפובליקה. הצעת החוק הופכת לחוק לאחר אימוץ בית הנבחרים ואישור מועצת הרפובליקה ברוב קולות בהרכב המלא של כל בית.

בניין המועצה ממוקם במבנה ברחוב הצבא האדום 9, במינסק.
## סמכויות
מועצת הרפובליקה:
* מאשרת או דוחת את טיוטת החוקים שאימץ בית הנבחרים על תיקונים ותוספות לחוקה, על פרשנות החוקה, טיוטת חוקים אחרים;
* מסכימה למינויו של נשיא יו"ר בית המשפט החוקתי, היו"ר ושופטי בית המשפט העליון, יו"ר הוועדה המרכזית לבחירות ומשאל עם, התובע הכללי, היו"ר וחברי מועצת הבנק הלאומי;
* בוחרת שישה שופטים של בית המשפט החוקתי;
* בוחרת שישה מחברי הוועדה המרכזית של רפובליקת בלארוס לבחירות והתנהלות משאל עם רפובליקניים;
* מבטלת החלטות של מועצות צירים מקומיות שאינן עומדות בחוק;
* מחליטה על פירוק מועצת הנבחרים המקומית במקרה של הפרה שיטתית או בוטה על ידו בדרישות החוק ובמקרים אחרים שנקבעו בחוק;
* מתייחסת לאשמת בית הנבחרים נגד הנשיא בטענה לבגידה במדינה או פשע חמור אחר, מחליטה לחקור אותו. אם יש יסודות, ברוב של לפחות שני שלישים מקולות ההרכב כולו, מחליטה על סילוק הנשיא מתפקידו;
* מתייחסת לצווי הנשיא בנושא הנהגת מצב חירום, דיני מלחמה, גיוס מלא או חלקי, ולא יאוחר משלושה ימים לאחר התכנסותה, מקבלת החלטה מתאימה.

מועצת הרפובליקה רשאית להחליט בסוגיות אחרות, אם נקבע כך בחוקה.

## חסינות
הסנאטורים נהנים מחסינות בהבעת דעותיהם ובהפעלת סמכויותיהם. זה לא חל על האשמתם בהוצאת דיבה ועלבון.

במהלך תקופת כהונם, חברי מועצת הרפובליקה עשויים להיעצר, ולשלול מהם חירות אישית רק בהסכמתו מראש של הבית, למעט ביצוע בגידה או פשע חמור אחר, וכן מעצר בזירת הפשע.

תיק פלילי נגד חבר מועצת הרפובליקה נפתח על ידי בית המשפט העליון.

## ראו גם

* האספה הלאומית של בלארוס
* בית הנבחרים של בלארוס
* פוליטיקה של בלארוס
* בתי מחוקקים לפי מדינה

## קישורים חיצוניים
* ,

## הערות שוליים

קטגוריה:בתים עליונים
קטגוריה:בלארוס: פוליטיקה
קטגוריה:בלארוס: חוק ומשפט
האספה הלאומית של בלארוס

**האספה הלאומית של הרפובליקה של בלארוס** (**Nacyjanalny schod Respubliki Biełaruś**) הוא הפרלמנט הדו-ביתי של בלארוס. שני בתי האספה הלאומית הם:
* מועצת הרפובליקה – הבית העליון
* בית הנבחרים – הבית התחתון

בעוד שלכל בית יש תפקידים ספציפיים, לשניהם יש את היכולת להטיל וטו על צווי הממשלות המקומיות החורגות מחוקת בלארוס.

בתי האספה הלאומית מתכנסים לשני מושבים קבועים מדי שנה: הישיבה הראשונה נפתחת ב-2 באוקטובר ומשך הזמן שלה לא יכול להיות יותר מ-80 יום; הישיבה השנייה נפתחת ב-2 באפריל ואינה נמשכת יותר מ-90 יום.

בית הנבחרים ומועצת הרפובליקה עשויים להתכנס לישיבה יוצאת דופן. ישיבות חריגות מתקיימות תחת סדר יום מסוים ביוזמת הנשיא או על פי בקשה של לפחות שני שלישים מכלל החברים בכל אחד מהבתים.

ראשית יש לשקול כל הצעת חוק בבית הנבחרים ואחר כך במועצת הרפובליקה.

בפועל, לאספה הלאומית יש מעט כוח אמיתי. המערכת הפוליטית בבלארוס מרכזת כמעט את כל הכוח בידי הנשיא אלכסנדר לוקשנקו. יש לציין כי לאספה הלאומית אין שליטה מועטה על הוצאות הממשלה; על פי החוקה, כל הצעת חוק שמשפיעה על תקציב המדינה חייבת להיות מאושרת על ידי הנשיא או הממשלה לפני שתיבחן. לצווי הנשיא יש משקל גדול יותר מאשר חקיקה רגילה. עם זאת, מאז לבשה את צורתה הנוכחית בשנת 1996, נשלטה האספה הלאומית על ידי תומכי לוקשנקו בכל מקרה, ואין כל התנגדות מהותית להחלטות הנשיא.

קודמתה הייתה המועצה העליונה של בלארוס (עד 1996).

## ראו גם

* מועצת הרפובליקה של בלארוס
* בית הנבחרים של בלארוס
* פוליטיקה של בלארוס
* בתי מחוקקים לפי מדינה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בלארוס: פוליטיקה
בלארוס
אספת העם הכל-בלארוסית

**אספת העם הכל-בלארוסית** היא אספה כללית של ממשלת בלארוס עם מנהיגי התעשייה וגורמים בכירים אחרים מכל מגזר הממשלה.

## היסטוריה
האספה הראשונה נערכה ב-20 באוקטובר 1996, שבועות ספורים לפני משאל העם השנוי במחלוקת, אשר שימש כדי לתת לגיטימציה לריכוז הכוח בידי הנשיא אלכסנדר לוקשנקו. https://web.archive.org/web/20060103142510/http://belarus.net/presiden/pres_1ab.htm האספה השנייה התקיימה במאי 2001, השלישית במארס 2006, הרביעית בשנת 2010 והחמישית בשנת 2016.

## ביקורת
חברי האופוזיציה בבלארוס מתחו ביקורת פעילה על האסיפות כיוון שהם לכאורה אירועי תעמולה המאורגנים להפגנת תמיכה בפה אחד למנהיג הסמכותי במדינה אלכסנדר לוקשנקו. חברי האופוזיציה נשללו באופן קבוע מגישה לאספה או נמנע מהם מלדבר בה. בשנת 2006, המועמד לנשיאות והרקטור לשעבר של אוניברסיטת בלארוס, אליאקסנדר קזולין, הוכה ועוכב על ידי המשטרה לאחר שניסה להיכנס לאספת העם בבלארוס. הוא הואשם בהתנהגות לא ניאותה ושוחרר לאחר שהוחזק במעצר במשך שמונה שעות.

מפלגות האופוזיציה מאפיינות את האספות כ"גוף לא חוקתי" שמטרתו הייתה "לעשות דה-לגיטימציה של מכון הפרלמנט בבלארוס" ו"להפגין תמיכה ארצית [לאלכסנדר לוקשנקו] לקראת הבחירות לנשיאות".

מבקרים מתארים את נוהל מינוי צירים לאספה כלא שקוף ובלתי דמוקרטי, בדומה לנוהל של מינוי צירים לקונגרסים של המפלגה הקומוניסטית של ברית המועצות בעידן הסובייטי.

המבקרים מציינים כי לא ניתן לקבל את האספה כביטוי לגיטימי לרצונו של העם הבלארוסי, כמשתמע משמו. האספה הוקמה בהוראת הרשות המבצעת ואינה גוף דמוקרטי מייצג. בהתחשב בכך שרק ובאופן בלעדי תומכים במדיניות הממשלה הנוכחית יהיו נוכחים בעצרת, גוף זה אינו מסוגל לעמוד במשימת הגיבוש הלאומי." ולא ברורה מידת הנייטרליות בגיבוש ההחלטות בה.

## קישורים חיצוניים

## הערות שוליים

קטגוריה:בלארוס: פוליטיקה
My Favorite Part

**My Favorite Part** (בעברית: **החלק האהוב עליי**) הוא סינגל שהוקלט על ידי הזמר-יוצר מק מילר, ביחד עם הזמרת-יוצרת האמריקאית אריאנה גרנדה מתוך האלבום, The Divine Feminine. השיר יצא לאור ב-9 בספטמבר 2016, כסינגל השלישי והאחרון מתוך האלבום.

השיר הגיע למקום השלישי במצעד השירים של ניו זילנד.

## רקע והפקה
השיר נכתב על ידי מק מילר, טיירון ג'ונסון ואריאנה גרנדה והופק על ידי מיוזיק-מאן-טנקיו. צק מילר ואריאנה גרנדה ביצעו את השיר לראשונה בהופעה מיוחדת שהתקיימה במסגרת "Audience Network" ושודרה ב-30 בספטמבר 2016.

בסמוך לצאתו, עלה השיר לרשת הזרמת המדיה ספוטיפיי. כמו כן, צבר שם השיר למעלה מ-150 מיליון השמעות.

## וידאו קליפ
הווידאו קליפ המלא של שיר פורסם ב-12 בדצמבר 2016, תוך שעלה לערוץ היוטיוב של מק מילר. חלק מהקליפ צולם בשחור-לבן, בעוד החלק השני צולם בצבע. הקליפ בוים על ידי במאי הווידאו קליפים . כמו כן, בתחילת הקליפ ניתן לראות את גרנדה יוצאת מרכב, כשהיא נכנסת לקומפלקס של יחידות דיור, בה גר מילר כביכול.

נכון לאפריל 2020, מונה הצפיות של הקליפ עומד על למעלה מ-70 מיליון צפיות.

## קבלה ביקורתית

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:סינגלים בהוצאת וורנר רקורדס
איש השוקולד

"**איש השוקולד**" הוא שיר שכתבה אלונה קמחי והלחין יזהר אשדות. אשדות ביצע את השיר שיצא לאור בשנת 1992.

## רקע
השיר נכלל באלבום הסולו הראשון של יזהר אשדות שנקרא בשמו. הוא נכתב לזכרו של הזמר האמריקאי מרווין גיי אף ששמו לא מוזכר במפורש, שהיה אחד מהמוזיקאים הבולטים בשנות השישים והשבעים של המאה העשרים, ונרצח על ידי אביו בשנת 1984.

במצעד הפזמונים העברי השנתי לשנת תשנ"ב (1992) של רשת ג' דורג השיר במקום ה-11.

באחד מפרקי תוכנית הטלוויזיה "גור ואוח" בוצעו מספר גרסאות פארודיה לשיר עם מילים שונות, לחן זהה וסוגים שונים של עיבודים.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי יזהר אשדות
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:שירים שהולחנו על ידי יזהר אשדות
קטגוריה:שירים שהופקו על ידי יזהר אשדות
קטגוריה:סינגלים בהוצאת NMC יונייטד אנטרטיינמנט
בית הממשלה (מינסק)

**בית הממשלה** או **בית השלטון** (בבלארוסית: **Дом урада**) הוא מבנה ממשלתי במינסק הממוקם בכיכר העצמאות. הוא מאכלס את האספה הלאומית של בלארוס (לשעבר הסובייט העליון של בלארוס עד 1996) ושני בתיה: מועצת הרפובליקה ובית הנבחרים (ממוקמים באגף הימני). האספה הלאומית היא אחת מזרועות העוצמה והסמליות הלאומית במדינה. המבנה נבנה בשנת 1934 ועוצב על ידי יוסיף לנגברד. הוא ניצב מאחורי פסל של ולדימיר לנין והוא אחד הבניינים הבודדים ששרדו את מלחמת העולם השנייה.

## היסטוריה
ממוזער| מצעד של חזית ההגנה הביתית הביילורוסית ליד בית הממשלה.
בית הממשלה נבנה בין 1930 ל-1934, והפך דוגמה חיה לסגנון האמנות הקונסטרוקטיבי כמבנה ציבורי הגדול ביותר של ביילורוסיה לפני המלחמה. עוד בשנת 1929 התקיימה תחרות לעיצוב מקום עבודה ממשלתי חדש במינסק, כאשר האדריכל היה יוסיף לנגברד, יליד אזור גרודנו. הבניין היה חלק מפרויקט שהוביל לנגברד באותו אזור שכלל כיכר (המכונה כיום כיכר לנין) ששימשה למצעדים אזרחיים/צבאיים בחגים ציבוריים ובמעמד מרכזי למנהיגי המפלגה. הוא זכה בתואר הכבוד של האמן המכובד בעקבות עבודתו. ספינות של קארל מרקס ופרידריך אנגלס פוסלו והותקנו בצידי המדרגות המובילות לחצר הסובייט העליון. לבקשתו של לנגברד הוקם לפני הבית והכיכר פסל למדינאי והמהפכן הרוסי ולדימיר לנין, והפך לגבוה ביותר מסוגו בברית המועצות כולה. במהלך כיבוש מינסק על ידי גרמניה הנאצית במלחמת העולם השנייה, שימש כמטה של הגסטפו המקומי. האנדרטה ללנין פורקה גם היא ונשאר רק הכן עם תבליטי בסיס. בשנת 1945 שוחזרה האנדרטה לאחר יום הניצחון באירופה.

## גלריה

File:Belarus-Minsk-House of Government-1.jpg|בית הממשלה, מראה לילי.
File:Belarus 3898 - House of Government (4185209317).jpg|
File:22-2013-06-01-z.jpg|
File:Miensk, Dom uradu. Менск, Дом ураду (11.07.1935).jpg|
File:House of Government in Minsk.jpg|


## ראו גם
* בית ממשלת מחוז מוסקבה
* הבית הלבן של רוסיה
## קישורים חיצוניים

## הערות שוליים

קטגוריה:מינסק: מבנים
קטגוריה:בנייני פרלמנטים
מערכת הביטחון הבלארוסית

[ממוזער| שוטרים במהלך [יום הניצחון (9 במאי)|חגיגות יום הניצחון (9 במאי) במינסק.]] 
**מערכת הביטחון הבלארוסית** היא באחריותם של מגוון סוכנויות כמו המיליציה, המשמר הנשיאותי, הוועדה לביטחון המדינה וגופי אכיפת החוק של משרד הפנים.

## רשימת סוכנויות

* מיליציה — שירות המשטרה של בלארוס, בפיקוח משרד הפנים, שנחשב לרשות השיטור ואכיפת החוק העיקרית בבלארוס.
* חיל הפנים (войскі Унутраныя) – כוח ז'נדרמריה.
** חטיבת המשטרה המיוחדת העצמאית השישית
* יחידת AMAP — יחידת משטרה מיוחדת במיליציה.
* יחידת SaKhR, יחידת תגובה מהירה מיוחדת — יחידת השתלטות
* ארגוני משטרה חשאיים
** משמר הנשיא
** הוועדה לביטחון המדינה
*** יחידת יהלום למלחמה בטרור
*** יחידת אלפא
* הוועדה הממלכתית לרפואה משפטית של בלארוס
* ועדת החקירות של בלארוס
* משרד המשפטים של בלארוס
* התובע הכללי של בלארוס

## שיתוף פעולה עם סוכנויות בינלאומיות
משרד הפנים משתף פעולה עם מספר ארגוני אכיפת חוק בינלאומיים, ביניהם אינטרפול ומשרד האו"ם לסמים ופשע. הוא גם משתף פעולה הארגון לביטחון ושיתוף פעולה באירופה אשר בחסות פרויקטים ותוכניות רבות סייע בפיתוח יכולות אכיפת החוק בבלארוס.

## בתי כלא
* אמריקאנקה
* טירת פישצ'לאוסקי

## הערות שוליים

*
בלטלקום

**בלטלקום** (בבלארוסית: **«Белтэлекам»**) היא חברת התקשורת הלאומית של בלארוס.
## פעילות
החברה הנמצאת בבעלות מלאה של ממשלת בלארוס ומופעלת על ידי משרד התקשורת, לחברה רשת קווים של סיבים אופטיים והיא הספקית היחידה לטלפוניה נייחת בבלארוס. היא מספקת שיחות למרחקים ארוכים ובינלאומיים, גישה בפס רחב לאינטרנט באמצעות ADSL ושירותי Wi-Fi. 

החברה הוקמה בשנת 1995 כחברה ממשלתית האחראית על שירותי התקשורת במדינה, שהופרדו ממשרד התקשורת שבמסגרתו הוענקו שירותים אלה עד להקמת החברה. בדומה למקבילתה הרוסית, החברה נוטלת חלק בפרויקטים ממשלתיים בתחום התקשורת האלקטרונית והיא מפתחת את מיזם הממשל האלקטרוני (לרבות פורטל השירותים הממשלתיים) ואת מערכת המחשוב של הבחירות לפרלמנט ולנשיאות.

ב-2021 החלה בלטלקום לשתף פעולה עם חברת התקשורת הקוריאנית SRPOST במטרה לקדם הקמת ערים חכמות בבלארוס ולפתח פתרונות תקשורת מתקדמים. 

בעקבות ההתרחשויות הפוליטיות בבלארוס בשנת 2021, והטענות לפגיעה בזכויות אדם במדינה, האיחוד האירופי פתח בחרם על מוסדות המדינה בהן גם בלטלקום.

## שירותים
* שרותי טלפוניה מקומית ובינעירונית. לרוסטלקום תשתית טלפוניה הגדולה ברוסיה, עם מרכזיות הפרוסות בכל רחבי המדינה.
* שרותי רט"ן
*חיבור פס רחב לאינטרנט באמצעות הטכנולוגיות ADSL, ו-VDSL
* שירותי ספק אינטרנט
*רשתות IP/VPN
*אבטחת רשתות תקשורת
* שירותי תקשורת בינלאומית באמצעות כבלים תת-ימיים
* שרותי תמסורת

## ראו גם
* בזק
* רוסטלקום
## קישורים חיצוניים

* 

קטגוריה:חברות בלארוסיות
קטגוריה:חברות תקשורת אירופאיות
בלארוספילם

**בלארוספילם** (בבלארוסית: **Беларусьфільм**) הוא אולפן הקולנוע הלאומי הראשי של בלארוס וחברת הקולנוע הגדולה במדינה.

מנכ"ל: ולדימיר קראצ'בסקי.

## היסטוריה
הקולנוע בבלארוס החל בשנת 1924, כאשר אורגן המינהל הממלכתי לקולנוע וצילום (בלגוסקינו).  בשנת 1928 נוצר בלנינגרד אולפן קולנוע בשם "בלארוס הסובייטית" שעבר למינסק בשנת 1939.

הפקת הסרטים נקטעה על ידי מלחמת העולם השנייה וחזרה מחדש בשנת 1946, כאשר האולפן קיבל את שמו הנוכחי "בלארוספילם".. בתקופת ברית המועצות זכה האולפן לכינוי *פרטיזנפילם*, בגלל התפוקה הגדולה של הסרטים המציגים את מאבק הפרטיזנים הסובייטים נגד הכיבוש הנאצי. אולם האולפן נודע גם בסרטי הילדים שלו.

האולפן הפיק עד היום 131 סרטי אנימציה.  הפרויקט הראשון שלו היה בשיתוף עם Soyuzmultfilm בשנת 1963; סרט עלילתי סטופ-מושן בשם "שימו לב! הקוסם נמצא בעיר!".  הפקת סרטי אנימציה עקבית, עם זאת, לא החלה עד 1972. עיקר התפוקה הייתה ברוסית ולא בבלארוסית.

בין הבמאים המוקדמים בעידן הסובייטי שפיקחו על סרטי האולפן הם: אלכסנדר פיינץ, אולג פרליך, ולדימיר גרדין, , גריגורי רושל, בוריס שפיס,  ומיכאיל ורנר.

בשנת 1997 נשיא בלארוס אלכסנדר לוקשנקו חתם על צו להפיכת האולפנים לאולפני בעלי חשיבות לאומית ושמם הרשמי הם **אולפני הקולנוע הלאומיים "בלארוספילם"**.

בלארוספילם הוא גם מארגן משותף של פסטיבל הסרטים Listapad שנערך במינסק, בלארוס בנובמבר. מאז 2018 האולפנים גם מעניקים חסות לפרס הקולנוע הלאומי של בלארוס שנוצר באותה שנה ביוזמת משרד התרבות של בלארוס. בשנת 2019 צולם חלק גדול מהסרט "החוליה" בבלארוספילם. זהו הסרט הראשון של בוליווד שצולם בבלארוס. באותה שנה האולפנים הפיקו את סרט הפנטזיה הראשון בתולדות בלארוס מאז 1980: "הרפתקאות פרנטיש וירוויץ'".

במהלך ההפגנות בבלארוס (2020), פעילות האולפנים הוקפאה ואתר האינטרנט הרשמי נפל.

## סרטים נבחרים
### ברית המועצות

### בלארוס

## ראו גם
* מוספילם
* לנפילם
* סויוזמולטפילם
* הקולנוע הסובייטי

## קישורים חיצוניים

* 

* המוזיאון לתולדות הקולנוע בבלארוס

## הערות שוליים

קטגוריה:אולפני הנפשה
קטגוריה:אולפני קולנוע
קטגוריה:קולנוע בבלארוס
קטגוריה:מינסק
בית המשפט העליון של בלארוס

ממוזער
**בית המשפט העליון של [[בלארוס|הרפובליקה של בלארוס]]** (Вярхоўны суд Рэспублікі Беларусь) הוא בית הדין הגבוה ביותר בבלארוס. המשימות הכלליות כוללות פיקוח על בתי משפט נמוכים יותר ויכולות להעניק גזר דין בתחומים של משפט אזרחי ופלילי כללי. בניגוד לבית המשפט העליון בארצות הברית, סוגיות חוקתיות אינן נשלחות לבית המשפט העליון בבלארוס, אלא נשלחות לבית משפט נפרד המכונה בית המשפט החוקתי. השופטים לבית המשפט העליון ממונים על ידי הנשיא.

ב-1 בינואר 2014 התמזג בית המשפט הכלכלי העליון של בלארוס עם בית המשפט העליון.
## נשיאי בית המשפט
* אולדזימיר קראבאי (1991—1997), כיהן כיושב ראש בית המשפט עליון של בלארוס הסובייטית בשנים 1988–1991.
* וליאנצין סוקאלה (1997—ואילך)
## קישורים חיצוניים

* 
* אתר בית המשפט 
## הערות שוליים

בלארוס
קטגוריה:בלארוס: חוק ומשפט
California (שיר)

**California** (בעברית: **קליפורניה**) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, **'. השיר יצא לאור ב-[[30 באוגוסט]] [[2019]], ביחד עם שאר שירי האלבום.

השיר הגיע למקום ה-13 במצעד ה-.

== רקע וכתיבה ==
השיר נכתב על ידי לנה דל ריי וזאק דויס והופק על ידי דל ריי, דויס ו[[ג'ק אנטונוף]] אשר כתב ביחד איתה את "[[Venice Bitch]]" ו-"[[Mariners Apartment Complex]]". השיר הוא מעין [[בלדה|בלדת]] [[פופ]], אשר נכתב בהשראת המדינה [[קליפורניה]].

בסמוך לצאתו, עלה השיר לרשת [[הזרמת מדיה|הזרמת המדיה]] [[ספוטיפיי]], תוך שהצליח לצבור שם למעלה מ-26 מיליון השמעות.

== ביקורות ==
ב[[פיצ'פורק]] סקרו את השיר בחיוב רב, תוך שנכתב עליו כי "בשיר הסוחף הזה, לנה מתהדרת ואומרת כי 'אתה אף פעם לא צריך להיות חזק יותר ממה שאתה באמת'." עוד הוסיפו ואמרו כי "לאורך השיר, המדינה הקלושה [קליפורניה] עליה היא שרה, באה לידי ביטוי ככל שהוא מתקדם".

[[הגרדיאן]] סקרו את השיר בחיוב גם כן, תוך שאמרו "מן הסתם היה זה בלתי נמנע שלנה דל ריי תכתוב יום אחד שיר שקוראים לו קליפורניה. זאת, לאחר שכבר כתבה שירים על מקומות כמו "[[Brooklyn Baby]]", "[[West Coast]]" ו-"[[Venice Bitch]]"." עוד הוסיפו ואמרו כי "בשיר, מדברת דל ריי על "אהבה מטורפת" כאות [[זיכרון]] מסוים".

ב[[רולינג סטון]] סקרו את האלבום **', תוך שציינו כי זהו אחד מהשירים באלבום בהם לנה דל ריי "מחיה מחדש את פנטזיות הרוק הקל שלה משנות השבעים של המאה הקודמת".

## וידאו קליפ
האודיו הרשמי של השיר הועלה לערוץ היוטיוב של לנה דל ריי ב-29 באוגוסט 2019, יום לפני צאתו של השיר ביחד עם שאר שירי האלבום. נכון לאפריל 2020, מונה הצפיות שלו עומד על למעלה מ-4 מיליון צפיות, מה שהופך אותו לאחד מהנצפים ביותר באלבום.

קליפ המילים של השיר הועלה ליוטיוב ב-31 באוגוסט 2019, תוך שהצליח לצבור למעלה ממיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים על קליפורניה
נשק להשמדה המונית בלוב

**לוב** ניסתה להשיג תוכניות לפיתוח או רכישת **נשק להשמדה המונית** מרגע שמועמר קדאפי עלה לשלטון בלוב ב-1969 עד שהודיע ב-19 בדצמבר 2003 כי לוב תחסל מרצון את כל החומרים, הציוד והתוכניות שיכולים להוביל לנשק, כולל נשק להרס המוני (נשק גרעיני, כימי וביולוגי) וטילים בליסטיים ארוכי טווח. לוב תחת שלטונו של המלך אידריס חתמה בשנת 1968 על האמנה אי-הפצת נשק גרעיני וקדאפי אשרר אותה בשנת 1975, וכרת הסכם אמצעי הגנה עם הסוכנות הבינלאומית לאנרגיה אטומית (IAEA) בשנת 1980. ארצות הברית ובריטניה סייעו ללוב בהוצאת ציוד וחומרים מתוכנית הנשק הגרעיני שלה, באימות בלתי תלוי על ידי הסוכנות הבינלאומית לאנרגיה אטומית.

בשנת 1982 לוב אישרה את אמנת הנשק הביולוגי, ובשנת 2004 היא הצטרפה לאמנת הנשק הכימי והכריזה על 24.7 טון גז חרדל, 1,390 טונות חומרים כימיים להכנת סארין, וכן 3,563 תחמושת נשק כימי שפורקו (פצצות אוויר). ה-OPCW קבע את ינואר 2014 כמועד האחרון להשמדה המלאה של הנשק הכימי של לוב. לוב החלה להשמיד את מלאי הכימיה והתחמושת שלה מאוחר יותר בשנת 2004, אך היא החמיצה מועדים להפיכת מתקן לייצור נשק כימי אחד לשימוש אזרחי ולהשמדת מלאי גז החרדל. באוקטובר 2014 ביקשה לוב עזרה להובלת מלאי 850 טון של כימיקלים להפקת גז עצבי לובי לצורך השמדה.
 בפברואר 2015 אמרו גורמים צבאיים מלוב לתקשורת כי חמושים לא מזוהים תפסו כמויות גדולות של הנשק הכימי של לוב, כולל גז חרדל וסארין. השמדת מלאי הנשק הכימי של לוב הושלמה רק בנובמבר 2017.

## תוכנית הגרעין

## נשק כימי

## טילים בליסטיים
במהלך מלחמת האזרחים בלוב, כוחות צבא נאמנים לקדאפי ירו מספר טילי קרקע-קרקע מסוג סקאד B כמרד נגד המשטר, במספר אזורים ובהם מיסראתה ואג'דאביא, אך כל הטילים החטיאו את המטרה.
מספר טילי סקאד נוספים, כולל משגרים, נמצאו על ידי מתנגדי קדאפי ליד טריפולי וסירת.

## הערות שוליים

קטגוריה:לוב: פוליטיקה
קטגוריה:לוב: יחסי חוץ
קטגוריה:תוכניות גרעין לפי מדינה
קטגוריה:כלי נשק להשמדה המונית
ריבוע קסם-על

**ריבוע קסם-על** או **ריבוע קסם מושלם** הוא ריבוע קסם בגודל 4 על 4, שבו כל שורה, כל עמודה וכל אלכסון, וכן רביעיית המספרים בפינות, הרביעייה הפנימית, וארבעת רבעוני הריבוע, מסתכמים כולם לאותו מספר. ריבועי קסם-על ידועים במתמטיקה ובאמנות עוד מזמנים עברו, וזכו לעדנה במאה ה-20 באדריכלות ובתחום שעשועי המתמטיקה.

קוסמים משתמשים בריבוע קסם-על לתעלול מרשים. במסגרת התעלול, מבקש המבצע מאחד האנשים בקהל להציע לו מספר יעד, גיל המשתתף למשל, ובונה מול הקהל במהירות ריבוע קסם-על המקיים שסכומו הוא המספר המבוקש. קוסם מיומן עשוי להגדיל את רושם התעלול על ידי בקשה מאחד השומעים לנחש מספר יעד, התבוננות בשומע תוך כדי דו-שיח אתו, ניחוש מספר היעד ובנית ריבוע קסם-על עבור מספר היעד.

## תעלול הקוסמים
ממוזער|ביצוע התעלול על ידי שינון ריבוע קסם אחד ועשית חישובים להשגת מספר יעד חדש
הדגמות של התעלול באנגלית ובעברית, מראות ביצוע של התעלול. התעלול מתבצע באופן הבא:
#המבצע מצייר ריבוע קסם-על עבור מספר יעד 30 אשר כולל את המספרים 0–15. המבצע משנן את הריבוע בעל פה.
#המבצע בוחר ארבעה "מספרי מפתח" בריבוע הקסם כך שבכל אחת מהרביעיות המסתכמות במספר היעד 30 יש מספר מפתח אחד ולא יותר.
# המבצע נדרש לשנות את ריבוע קסם-על עם מספר יעד אחר. נניח 49 (במקום 30).
#המבצע מוסיף ל"מספרי מפתח" את ההפרש בין בין מספרי היעד. בדוגמה שלנו מוסיף 49-30=19.
#מתקבל ריבוע קסם-על עבור מספר יעד 49.
דרך חדשה לבצע את התעלול פורסמה ב-2023. בדרך זו מאפשר מדגים התעלול לאחד מהצופים לרשום ספרה במקום שרירותי, דבר שמונע מהמבצע לשחזר מזיכרונו את רוב הריבוע ומעמיד אותו בפני אתגר של סידור מחדש של הריבוע. בהתפתחות נוספת,  המדגים משתמש בתעלול כדי למצוא מספר סודי שאחד הצופים מנחש אך אינו מגלה למדגים. 

## יצירת ריבוע קסם-על
ריבוע לטיני הוא ריבוע של n שורות ו-n עמודות, שבכל שורה ובכל עמודה שלו כתובים אותם n סמלים שונים, בלי חזרות. לדוגמה:

2 0 3 1

0 1 2 3

1 3 0 2

3 2 1 0

ריבוע גרקו-לטיני  הוא ריבוע עם שתי מערכות סימנים (אלפבית יווני ולטיני, לדוגמה) שכל אחת מהן מסודרת כריבוע לטיני, ואין חזרה בכל הריבוע על זוג סימנים משתי מערכות הסימנים. ריבוע גרקו-לטיני מודגם בציור 5 שבו מערכת סימנים אחת היא של צבעים שונים ומערכת הסימנים השנייה היא של צורות גאומטריות שונות. הדוגמה של ציור 5 היא של ריבוע גרקו-לטיני מיוחד שבו גם האלכסונים מסודרים כך שאין חזרה על סימנים. אפשר להוכיח בקלות כי בריבוע גרקו-לטיני 4X4 קיום הדרישה על ידי האלכסונים גורם לכך שגם ארבע הפינות, ריבוע 2X2 האמצעי וארבעת הרבעונים מקיימים את הדרישה שאין חזרה על סימנים.
ממוזער|השגת ריבוע קסם-על על ידי התאמת מספרים לסימנים של הריבוע הגרקו-לטיני
אוילר הציע בניית ריבוע קסם תוך שימוש בריבוע גרקו-לטיני. לשם כך, יש להתאים כל סימן למספר, כפי שמראה ציור 6. כל אתר בריבוע, כולל סימן אחד ממערכת הסימנים הראשונה, סימן שני ממערכת הסימנים השנייה, ומספר שהוא הסכום של המספרים המותאמים לשני הסימנים,

כאשר מסדרים את הריבוע כריבוע גרקו-לטיני מיוחד, מתקבל ריבוע גרקו-לטיני עם ריבוע קסם-על של מספרים. בדוגמה של ציור 7 מספר היעד הוא 20.

## הערות שוליים

קטגוריה:שעשועי מתמטיקה
בית"ר נהריה

**בית"ר עירוני נהריה ** היא קבוצת כדורגל ישראלית מהעיר נהריה, המשחקת בליגה ב' צפון א'.

## היסטוריה
הקבוצה נוסדה בשנת 1962 ובעונתה הראשונה בליגה ג' סיימה במקום הראשון ועלתה לליגה ב'.

עד שנות ה-80', בית"ר שיחקה בליגה ב' ובליגה ג' והייתה בצילה של יריבתה העירונית, הפועל נהריה ששיחקה לרוב בליגה א' ובליגה הארצית. העניינים בעיר נהריה השתנו כשבעונת 1981/1982 כשהפועל נהריה ירדה לליגה ב' ובעונת 1984/1985 בית"ר נהריה עשתה היסטוריה כשעלתה לראשונה בתולדותיה לליגה א'. בעונתם הראשונה בליגה א' (1985/1986) סיימה הקבוצה במקום השני והעפילה למשחקי הפלייאוף במסגרתם ניצחה את הפועל ראשון לציון (2-2, 2-1) ורשמה עליית ליגה שני ברציפות, לליגה הארצית, אז הליגה השנייה.

בית"ר שיחקה בליגה הארצית עונה אחת בלבד אחרי שניצחו רק ארבעה משחקים באותה עונה וסיימו במקום הלפני אחרון וירדו חזרה לליגה א'. עונה לאחר מכן השלימה ירידת ליגה שנייה ברציפות, לליגה ב'. ב-1995 הודיעה הקבוצה על הפסקת פעילותה.

בית"ר נהריה הוקמה מחדש בשנת 2007 ובתוך עונה עלו לליגה ב'.

בעונת 2012/2013, סיימה במקום הראשון שהפער מהמקום השני עמד על 13 נקודות ועלתה לליגה א'.

בעונת 2014/2015, סיימה הקבוצה במקום ה-15 וירדה חזרה לליגה ב'.

בעונת 2019/2020 שיחקה בית״ר נהריה בליגה ב' (צפון א') וסיימה במקום ה-7 בטבלה מתוך 16 קבוצות.

בעונת 2022/2023 סיימה הקבוצה במקום ה-6 ונשארה לעוד עונה בליגה ב' (צפון א').
ב-31 במרץ העפילה הקבוצה לליגה א.

## קישורים חיצוניים
*
*

## הערות שוליים

*
קטגוריה:קבוצות כדורגל ישראליות
נהריה
קטגוריה:קבוצות כדורגל שהוקמו ב-1962
קטגוריה:קבוצות כדורגל שהוקמו ב-2007
ארכאוניקטריס

**ארכאוניקטריס** (שם מדעי: *Archaeonycteris*; מילולית: "לילן עתיק") הוא סוג נכחד של עטלף שחי במשך תחילת עד אמצע האאוקן ברחבי אירופה ובהודו. הוא הוגדר בשנת 1917 בידי החוקר השווייצרי פייר רביליו . למרות שמו הוא לא היה קרוב ביותר למשפחת הלילניים, והיה קדום יותר מכל סוג עטלף למעט הפלאוכירופטריקס שחי לצידו.

עטלף זה היה קטן מאוד, עם מוטת כנפיים של 25 עד 30 סנטימטרים. עטלף זה היה מעופף חלש יחסית שנע בעיקר בדאייה וניזון מחרקים איטיים וכבדים יחסית כמו חיפושיות, אשר נמצאו בתכולת קיבתו. העטלף חי ביערות הגשם שהיו בעבר סביב אירופה ואסיה. הייתה לו אקולוקציה בדומה לעטלפי חרקים מודרניים, והוא כנראה היה פעיל בלילות, אז הוא נמנע מטריפה של עופות דורסים.

## מיון
עטלף קדום זה שונה מהעטלפים המודרניים במספר מאפיינים, והוא שייך למשפחה הקדומה Archaeonycteridae, הקרובה למשפחות הנכחדות Palaeochiropterygidae ו-Icaronycteridae. שלוש משפחות אלו נחשבות לקרובות בעיקר לעטלפי הפירות, אף על פי שהם היו קטנים בהרבה וניזונו מחרקים. מעריכים שמשפחה זו הייתה מאבותיהם של העטלפים אוכלי החרקים האמיתיים, אם כי יש המערערים על קשר זה.

בסוג עטלף זה שייכים המינים הבאים:
* *Archaeonycteris trigonodon* - נמצא בתצורת מסל  שבהסן, גרמניה
* *Archaeonycteris pollex* - נמצא בתצורת מסל
* *Archaeonycteris brailloni* - נמצא בתצורות בצרפת
* *Archaeonycteris relicta* - נמצא בתצורות באנגליה
* *Archaeonycteris storchi* - נמצא בתצורות בהודו

מין נוסף נמצא בפורטוגל בשנת 2009 ומכונה *Archaeonycteris praecursor*, אך מקובל שהוא שייך לסוג אחר דומה.

## קישורים חיצוניים

קטגוריה:בעלי חיים שתוארו ב-1917
קטגוריה:טקסונים שתוארו בידי פייר רביליוד
קטגוריה:עטלפים פרהיסטוריים
קטגוריה:יונקים שחיו באאוקן באירופה
קטגוריה:יונקים שחיו באאוקן באסיה
קטגוריה:מאובני טקסונים שתוארו ב-1917
השחף (סרט, 2018)

**השחף** (באנגלית: **The Seagull**) הוא סרט דרמה היסטורית אמריקאי משנת 2018. את הסרט ביים מייקל מאייר. התסריט המבוסס על המחזה באותו שם מאת אנטון צ'כוב נכתב בידי סטיבן קאראם. בסרט מככבים אנט בנינג, סירשה רונן, קורי סטול, אליזבת מוס, מייר וינינגהם, ג'ון טיני, גלן פלשלר, מייקל זיגן, בילי האוול ובריאן דנהי. הצילומים החלו ביוני 2015 בעיר ניו יורק. הקרנת הבכורה נערכה בפסטיבל הסרטים טרייבקה ב-21 באפריל 2018. הסרט יצא לאקרנים ב-11 במאי 2018 בהפצת Sony Pictures Classics.

## תקציר עלילה
הסיפור מתרחש ברוסיה בתחילת המאה העשרים. שחקנית מזדקנת בשם אירנה ארקאדינה באה לבקר את אחיה, פיוטר ניקולאייביץ' סורין, באחוזתו הכפרית, שם מתגורר גם בנה קונסטאנטין. איתה מגיע מאהבה, הסופר המפורסם בוריס טריגורין. נינה, צעירה תמימה ומשוחררת הגרה באחוזה סמוכה, נמצאת בקשר רומנטי עם קונסטנטין, ומתאהבת בבוריס.

## צוות השחקנים
* אנט בנינג – אירנה ארקאדינה
* סירשה רונן – נינה זארייצ'נאייה
* קורי סטול – בוריס טריגורין
* אליזבת מוס – מאשה
* מייר וינינגהם – פולינה
* ג'ון טיני – ד"ר דורן
* גלן פלשלר – שאמרייב
* מייקל זיגן – מיכאיל
* בילי האוול – קונסטנטין טרפליוב
* בריאן דנהי – סורין

## הפקה
ב-13 במאי 2015 פורסם שמייקל מאייר יביים עיבוד למחזה "השחף" מאת אנטון צ'כוב, לפי תסריט מאת סטיבן קאראם. סירשה רונן ואנט בנינג נבחרו לככב בסרט לצדם של קורי סטול ובילי האוול. המפיקים הם לזלי אורדנג, טום הולס ורוברט סלרנו.

הצילומים החלו ב-29 ביוני 2015 בעיר ניו יורק. חלקו הגדול של הסרט צולם בארו פארק בעיירה מונרו שבמדינת ניו יורק.

## יציאה לאקרנים
באוקטובר 2017 רכשה חברת Sony Pictures Classics את זכויות ההפצה של הסרט. הקרנת הבכורה נערכה בפסטיבל הסרטים טרייבקה ב-21 באפריל 2018. ב-11 במאי 2017 יצא הסרט לאקרנים.

## קישורים חיצוניים

## הערות שוליים

קטגוריה:סרטי 2018
קטגוריה:סרטים שעלילתם מתרחשת ברוסיה
קטגוריה:סרטי דרמה אמריקאיים
קטגוריה:סרטים באנגלית
OooWee

**OooWee** הוא שיר שהקליטה הראפרית האמריקאית רפסודי בשיתוף הזמר-יוצר האמריקאי אנדרסון פאאק. השיר יצא לאור ב-16 בנובמבר 2016, כחלק מהמיני-אלבום השלישי של רפסודי, Crown וכחלק מאלבום האולפן השני שלה, *[[Laila's Wisdom]]*, על ידי חברת התקליטים ג'מלה רקורדס.

## רקע וכתיבה
השיר נכתב על ידי רפסודי ואנדרסון פאאק והופק על ידי חייריס. השיר הוא בסגנון ההיפ הופ המאפיין שירים נוספים מהאלבום.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

## הצלחה
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-12 מיליון.

## הערות שוליים

קטגוריה:שירי רפסודי
פסטיבל הריקוד של קנדה

250px|ממוזער|שמאל|הופעת סולו בפסטיבל 2005 של הרקדן פול-אנדרה פורטייה (Paul-André Fortier)
**פסטיבל הריקוד של קנדה** (באנגלית: **Canada Dance Festival**) היה פסטיבל שנתי, אשר התקיים בעיר אוטווה בירת קנדה בשנים 1987–2017.
## היסטוריה
מטרת הפסטיבל הייתה לתת במה לעבודותיהם של הכוריאוגרפים ולהקות הריקוד המתקדמים והחדישים ביותר במדינה ולמגוון התרבותי שלה. הפסטיבל נערך באביב או בראשית הקיץ, נמשך תשעה עד 15 ימים והשתתפו בו כ-250 אמנים מכל חלקי קנדה. הוא כלל הופעות במרכז האמנויות הלאומי באוטווה  כמו גם בגלריה הלאומית של קנדה ובאתרים נבחרים אחרים בעיר.

מ-1997 ואילך הופקה מדי שנתיים גם מהדורה מוקטנת של הפסטיבל בשם Dance Advance במטרה לקדם את הריקוד באוטווה. במסגרתה הופיעו רקדנים מקצועיים וחובבים מאזור אוטווה בהופעות ללא תשלום.

הפסטיבל משך אליו אמרגני ריקוד ועיתונאי תרבות מרחבי העולם, שביקשו להתעדכן בסצנת הריקודים העכשווית של קנדה ולבחור מתוכה מופעים שיעלו במיקומים אחרים. במהלך שנות קיומו קידם את הפקתן של 95 עבודות ריקוד חדשות וסייע לקדם את הקריירות של כמה מהרקדנים הבולטים בקנדה.

הפסטיבל הופק על ידי ארגון ללא מטרת רווח - אגודת פסטיבל הריקוד של קנדה, בסיוע כספי של גורמים ממשלתיים ופרטיים. מהדורת הפסטיבל לשנת 2018 בוטלה בשל קשיי מימון. מאז לא התקיים הפסטיבל.

## קישורים חיצוניים
* 
* פסטיבל הריקוד 2017, באתר מרכז האמנויות הלאומי של קנדה
* ההודעה על ביטול פסטיבל 2018, מאורכבת באתר Web Archive

## הערות שוליים

ריקוד קנדה
קטגוריה:מחול מודרני
קטגוריה:קנדה: פסטיבלים
קטגוריה:אוטווה
מפקד האוכלוסין ברוסיה (2010)

ממוזער|330x330 פיקסלים| סמל מפקד האוכלוסין הרוסי 2010
[ממוזער|282x282 פיקסלים| בתוך תחנת מפקד [סברודווינסק|בסוורודווינסק]]
**מפקד אוכלוסין 2010 של הפדרציה הרוסית** היה המפקד הראשון של אוכלוסיית הפדרציה הרוסית מאז 2002 והשני לאחר פירוק ברית המועצות. ההכנות למפקד החלו בשנת 2007 והמפקד עצמו התקיים בין ה-14 באוקטובר ל-25 באוקטובר.
ממוזער| מטבע 10 רובל המנציח את מפקד 2010

## המפקד
המפקד נקבע במקור לאוקטובר 2010, לפני שתוזמן מחדש בסוף 2013, תוך ציון סיבות כלכליות, אף כי משערים כי מניעים פוליטיים השפיעו על ההחלטה. עם זאת, בסוף 2009 הודיע ראש הממשלה פוטין כי ממשלת רוסיה הקצתה 10.5 מיליארד רובל כדי לערוך את המפקד כמתוכנן במקור (באוקטובר 2010).

## תוצאות
המפקד רשם את מספר האוכלוסייה כ-142.9 מיליון, ירידה של 2.3 מיליון (1.6%) מאז מפקד האוכלוסין בשנת 2002. האוכלוסייה מונה 73.7% עירוניים (105.3 מיליון) וכ-26.3% כפריים (37.5 מיליון). הגיל החציוני הוא 38 שנים. ההרכב האתני נשלט על ידי הרוסים (80.9% מהאוכלוסייה).


## ראו גם
* דמוגרפיה של רוסיה

## קישורים חיצוניים

* 
* תוצאות סופיות של מפקד האוכלוסין הרוסי 2010
* תוצאות מפקד האוכלוסין בכל רוסיה 2010

## הערות שוליים

קטגוריה:2010 ברוסיה
קטגוריה:מפקדי אוכלוסין
מפקד האוכלוסין ברוסיה (2002)

**מפקד אוכלוסין 2002 של הפדרציה הרוסית** היה המפקד הראשון של הפדרציה הרוסית מאז פירוק ברית המועצות, שבוצע מ-9 באוקטובר עד 16 באוקטובר 2002. המפקד בוצע על ידי השירות הפדרלי לסטטיסטיקה (Rosstat).

## איסוף נתונים
נתוני המפקד נאספו החל מחצות 9 באוקטובר 2002.

### אוכלוסיית התושבים
המפקד נועד בעיקר לאסוף מידע סטטיסטי על אוכלוסיית תושבי הפדרציה הרוסית. אוכלוסיית התושבים כללה:
* אזרחים רוסים המתגוררים ברוסיה (כולל אלה הזמניים מחוץ למדינה, בתנאי שההיעדרות מהמדינה הייתה צפויה להימשך פחות משנה);
* לא-אזרחים (כלומר אזרחים זרים וחסרי-אזרחות) שהיו אחד מאלה:
** תושבי קבע חוקיים;
** אנשים שהגיעו למדינה בכוונה להתיישב לצמיתות או לבקש מקלט, ללא קשר אם הם השיגו למעשה את מעמד ההגירה המתאים;
** עובדים זרים או סטודנטים מורשים, בתנאי שתקופת המגורים הזמנית ברוסיה הייתה צפויה להימשך לפחות שנה.

כל טבלת המפקדים המפורטת מיועדת לאוכלוסיית התושבים.

כל המשתתפים (התושבים) נשאלו בשאלותיהם לגבי מין, תאריך לידה, מצב משפחתי, הרכב משק בית, מקום לידה, אזרחות, זיהוי עצמי אתני או שבטי (רמת חיים), רמת השכלה, שפת אם, מקורות הכנסה ומצב תעסוקה. במדגם מהמשתתפים נשאלו גם שאלות מפורטות יותר אודות מצבם הכלכלי והדיור.

### תושבי חוץ
כמו כן, המפקד מנה גם שתי קבוצות נוספות של אנשים:
* אזרחי רוסיה המתגוררים מחוץ למדינה יותר משנה בקשר להעסקה בממשל הפדרלי.
* אנשים (ללא קשר לאזרחותם) השוהים באופן קבוע מחוץ למדינה אך נמצאים באופן זמני ברוסיה (כתיירים, עובדים זרים או סטודנטים).

אזרחים זרים שנכחו ברוסיה כעובדי משלחות דיפלומטיות זרות או ארגונים בינלאומיים, ובני ביתם, לא הוחרגו במפקד הכללי.

## תוצאות המפקד
במפקד התושבים נרשמה אוכלוסיית תושבים של 145,166,731 נפש, כולל 67,605,133 גברים ו-77,561,598 נשים. המפקד כלל אוכלוסייה עירונית של 106,429,000 (73%) ואוכלוסייה כפרית של 38,738,000 (27%).

האוכלוסיות שאינן תושבים כללו:
* אזרחים רוסים המתגוררים מחוץ לרוסיה בשירות הממשל הפדרלי: 107,288 (67,058 גברים ו-40,230 נשים);
* תושבים זרים שנמצאים ברוסיה בתאריך המפקד: 239,018 (177,465 גברים ו-61,553 נשים).

### אזרחות
שמאל|ממוזער|400x400 פיקסלים
משתתפי המפקד נשאלו באיזו מדינה (או מדינות) הם אזרחים. 142,442,000 משיבים דיווחו כי הם אזרחי רוסיה; ביניהם 44,000 היו גם אזרחי מדינה אחרת.

בקרב אוכלוסיית תושבי רוסיה נספרו 1,025,413 אזרחים זרים ו-429,881 חסרי אזרחות.http://www.perepis2002.ru/ct/doc/English/4-5.xls

1,269,023 אנשים לא דיווחו על אזרחותם.

### יכולות שפה
בין השאלות שנשאלו היו "האם אתה דובר השפה הרוסית?" (Владеете ли Вы русским языком?) ו-"באילו שפות נוספות אתה דובר?" (Какими иными языками Вы владеете? ). כפי שהוסבר במדריך המפקד, "יכולת" (владение) פירושה יכולת לדבר, לקרוא ולכתוב שפה, או רק את היכולת לדבר אותה. השאלות לא הבחינו בין דוברי שפת אם לבין דוברים שאינם ילידי הארץ, וגם לא ניסו למדוד את מידת יכולת השפה. עבור ילדים קטנים, ככל הנראה, התשובה המוקלטת התבססה על השפה / או השפות שדיברו ההורים.

142.6 מיליון (98.3%) מהנשאלים טענו כשירות בשפה הרוסית. בטבלה שלהלן מופיעות שפות אחרות המדווחות באופן נרחב (יותר מ-500,000 דוברים כל אחת).

1.42 מיליון משיבים לא מסרו מידע על שפתם.

## ראו גם
* דמוגרפיה של רוסיה
* מפקדי אוכלוסין ברוסיה
* מפקד האוכלוסין של האימפריה הרוסית

## קישורים חיצוניים

* דף הבית של מפקד האוכלוסין
## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:2002 ברוסיה
קטגוריה:מפקדי אוכלוסין
דובי יונג

**דב-יששכר "דובי" יונג** (נולד ב-7 ביוני 1950) הוא תת-ניצב בדימוס במשטרת ישראל.

## ביוגרפיה
יונג נולד וגדל בשכונת תל גנים ברמת גן והוא נכדו של הרב יששכר דב יונג, שהיה ממקימי כפר חסידים. למד בתיכון עירוני דתי רמת גן.

בנעוריו היה חותר סקיף, זוגי ורביעייה בנבחרת ישראל לנוער.

טרם גיוסו לצה"ל זכה באליפות צה"ל ובאליפות ישראל לנוער בירי בשלשה מצבים. מאמנו היה קהת שור, מקורבנות טבח הספורטאים באולימפיאדת מינכן.

עם גיוסו לצה"ל בשנת 1968 שובץ כמדריך קליעה וצלפים במועדון הגדנ"ע ברמת גן. בשנת 1969 התנדב לבית הספר לצליפה, שם שימש כמדריך ראשי וצלף מבצעי בכל גזרות הפעילות, עד שחרורו.

בשנת 1971 שימש כמדריך קליעה לנכים ב"בית הלוחם", תל אביב, ושימש כמפקד גדוד נוער קליעה, 11 מועדוני קליעה במרכז.

בשנת 1973 יצא לקורס קצינים בבה"ד 1, בסיום הקורס שירת כקצין קליעה וצליפה.

בשנים 1978–1982 שירת בימ"מ כמפקד מחלקת הצלפים, קצין קליעה ותו"ל.

בשנת 1983 מונה למפקד גזרת שרון במג"ב.

בשנת 1985 מונה למפג"ד של העיר צידון בלבנון והיה אחראי על כוחות צה"ל ולוחמי מג"ב.

בשנת 1988 מונה למפקד על מחנות הפליטים ברצועת עזה.

בשנת 1989 מונה למפקד כוח לתגובה מידית ברצועת עזה ופיקד על אירועי הפרות סדר.

בשנת 1993 קודם לדרגת ניצב משנה, מונה למפקד בסיס האימונים של מג"ב במכמש והקים את בית הספר בסא"ר על שם יצחק רבין.

בשנת 1996 פיקד על משלחת לוחמי וקציני יס"מ בקורס לניהול משברים שנערך במדינת לואיזיאנה, ארצות הברית.

בשנת 1997 מונה למפקד מג"ב בגזרת חברון, בתפקיד זה השתתף בעשרות מבצעים.

בשנת 1999 סיים קורס לניהול ופיקוד קצינים בכירים במשטרת ישראל ומונה לקצין אגף המבצעים של משטרת ישראל במחוז תל אביב.

בשנת 2000 קודם לדרגת תת-ניצב ומונה לראש מחלקת ההדרכה של משטרת ישראל במטה הארצי בירושלים.

בשנת 2001, מונה על ידי השר לביטחון פנים, עוזי לנדאו, ומפכ"ל משטרת ישראל, שלמה אהרונישקי, למפקד המטה לכוחות המיוחדים של משטרת ישראל, תפקיד אותו ביצע עד שפרש לגמלאות בשנת 2006.

החל משנת 2002 הוא עמית במרכז מדיניות לטרור ICT במרכז הבינתחומי הרצליה.

החל משנת 2007 הוא יועץ בינלאומי ללוחמה בטרור והגנת המולדת.

החל משנת 2008 הוא חבר בצוותי חשיבה של נאט"ו.

בשנים 2018-2010 גויס יונג למערך החירום של המשרד לביטחון הפנים והמנ"ל (מרכז ניהול המשברים הלאומי/ מל"ל/תא פנים).

בשנת 2020 הצטרף לתנועת "הביטחוניסטים".

יונג נשוי ואב לחמישה, בעל תואר ראשון בקרימינולוגיה, סוציולוגיה ואנתרופולוגיה, בהצטיינות, מאוניברסיטת בר-אילן.

## קישורים חיצוניים
* 
* 
* 
* 
* קצינים בכירים קובעים: לחץ על הרשות הפלסטינית הוא המפתח לסיום תשלומי הטרור, באתר המרכז הירושלמי לענייני ציבור ומדינה, 28 ביוני 2017
* "אני מביא איתי מחויבות מוחלטת לתפקיד, מחויבות מלאה למשפחה, ערכי אהבת אדם ואהבת ישראל", באתר השרון פוסט, 18 בספטמבר 2018
* אמיר לוי, "משבר הקורונה זה לא הזמן לפוליטיקלי קורקט של המשטרה", באתר מידה, 1 באפריל 2020

## הערות שוליים

קטגוריה:שוטרי משמר הגבול
קטגוריה:תתי-ניצבים במשטרת ישראל
קטגוריה:חברי הביטחוניסטים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1950